নিষিদ্ধ তালিকার বাইরে ৩৬টি চীনা অ্যাপ, নিষেধাজ্ঞা তুলে নিল ভারত

নয়াদিল্লি: নিরাপত্তা কারণে ২০২০ সালে ২৫০’ র বেশি চীনা অ্যাপকে (China App) নিষিদ্ধ (banned) ঘোষণা করে ভারত সরকার (India)। তার মধ্যে ৩৬টি চীনা অ্যাপের উপর থেকে নিষেধাজ্ঞা (Lifts ban) তুলে নিল সরকার। এই অ্যাপগুলি হল ফাইল-শেয়ারিং পরিষেবা জেন্ডার, স্ট্রিমিং প্ল্যাটফর্ম ম্যাঙ্গোটিভি এবং ইউকু, শপিং অ্যাপ তাওবাও এবং ডেটিং অ্যাপ ট্যান্টান উল্লেখযোগ্য।

জানা গেছে, যে অ্যাপগুলির উপর থেকে নিষেধাজ্ঞা তুলে নেওয়া হয়েছে সেগুলি সফলভাবে রিব্রান্ডিং করতে সমর্থ হয়েছে।

গালওয়ান উপত্যকায় (Galwan Valley) ভারত ও চীনা সেনার মধ্য সংঘর্ষের পরে ক্রমশই অবনতির পথে হাঁটতে থাকে দুই দেশের সম্পর্ক। সেই সময় চলমান অস্থিরতার পরিবেশে কেন্দ্র সরকার ২৬৭টি চীনা অ্যাপ কে নিষিদ্ধ ঘোষণা করে। কারণ সেই সময় অভিযোগ উঠছিল, এই চীনা অ্যাপগুলি মাধ্যমে ভারতে উসকানিমূলক প্রচার ও হুমকি দেওয়া হচ্ছে।

আরও পড়ুন: আজ ট্রাম্প, মাস্কের সঙ্গে একান্ত বৈঠক প্রধানমন্ত্রীর

এই অ্যাপগুলি ফের গুগল প্লে স্টোর ও অ্যাপল অ্যাপ স্টোরে পাওয়া যাচ্ছে। ৩৬টির মধ্যে মাত্র ১৩টি চীনা কোম্পানির। বাকিগুলো ভারত, সিঙ্গাপুর, ভিয়েতনাম, দক্ষিণ কোরিয়া, সেশেলস, জাপান এবং বাংলাদেশের মতো দেশের।

তবে চীনা অ্যাপগুলি ভারতে ফের আসলেও তার উপর কড়া নজরদারি চালাবে কেন্দ্র সরকার। চীনা সংস্থাগুলি যাতে ভারতীয়দের তথ্য হাতিয়ে নিতে না পারে, তার জন্য তার জন্য সর্বদা সচেষ্ট থাকার প্রয়াস জারি থাকবে।